

***Primer dobre prakse***

***Projektno delo z negospodarskim in neprofitnim sektorjem - Študentski Inovativni projekti za družbeno korist 2016—2018***

**Namen in cilji programa:** S sofinancirano operacijo se spodbuja krepitev sodelovanja in povezovanja visokošolskega sistema z okoljem (negospodarstvo in neprofitni sektor v lokalnem/regionalnem okolju), izvajanje modelov odprtega in prožnega prehajanja med izobraževanjem in trgom dela oziroma lokalnim okoljem (sektorjem negospodarstva, raziskovalnim sektorjem, socialnimi partnerji in drugimi deležniki), s čimer se bo mladim zagotovilo pridobivanje konkretnih, praktičnih izkušenj že med izobraževanjem in povečanje možnosti za lažji prehod s področja študija na področje dela. Preko vzpostavljenih aktivnosti se spodbuja reševanje aktualnih vprašanj lokalnega in družbenega okolja, tudi preko usposabljanja študentov in s svetovanjem za ciljne skupine lokalne skupnosti, s čimer bo zagotovljen prispevek h krepitvi dolgoročnega sodelovanja in povezovanja visokošolskih zavodov z negospodarstvom (lokalnim/regionalnim okoljem). Mladim bo zagotovljeno pridobivanje konkretnih, praktičnih izkušenj že med izobraževanjem (razvoj ustvarjalnosti, kreativnosti, podjetnosti, ozaveščanje in senzibiliziranje študentov za probleme lokalne/regionalne skupnosti ipd.), strokovni sodelavci iz lokalnega/regionalnega okolja pa bodo usposobljeni za prepoznavanje in reševanje problematik lokalnega/regionalnega okolja v prihodnje. Zastavljene aktivnosti posledično vplivajo na prilagajanje izobraževalnega sistema potrebam lokalnega/regionalnega okolja oz. družbe nasploh.

**Prednostna os:** 10

Znanje, spretnosti in vseživljenjsko učenje za boljšo zaposljivost

**Prednostna naložba:** 10.1

Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc

**Specifični cilj**: 10.1.3

Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema

**Sklad:** ESS

**Višina sredstev:** 2.200.000,00 €

**EU del:** 1.760.000,00 €

**SLO del:** 440.000 €

**Predvideni rezultati:** Po zaključenem javnem razpisu za študijsko leto 2016/2017 je bilo:

* vključenih **564** dodiplomskih in podiplomskih študentov;
* vključenih **95** pedagoških mentorjev;
* vključenih **75** strokovnih sodelavcev iz lokalnega/regionalnega okolja;
* vključenih **45** predstavnikov podpornega strokovnega osebja na visokošolskih zavodih;
* izvedenih **61** projektov, ki so se izvajali v okviru visokošolskih zavodov.

**Konec programa:** 30. 9. 2018

OPOMBA: predvideno je nadaljevanje operacije do 30. 11. 2020 - z objavo JR v l. 2018